proxectonos/corpus_dominio_legal_administrativo_tmp huggingface dataset:
22/03/2021 | Administración LocalMunicipal
Ribeira
Anuncio de cobranza: IVTM exercicio 2021

ANUNCIO DE COBRANZA Por Decreto da Alcaldía de data 15.03.2021, no Concello de Ribeira vense de aprobar o padrón fiscal polo concepto de Imposto sobre Vehículos de Tracción Mecánica, correspondente ó exercicio 2021. De acordo co establecido no art.102.3 da Lei 58/2003, do 17 de decembro, Xeral Tributaria, así como nos artigos 24 e seguintes do Real Decreto 939/05, do 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período dun mes a contar a partir do seguinte día hábil ó da inserción deste anuncio no Boletín Oficial da Provincia, estará exposto ó público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición perante a Alcaldía, no prazo dun mes, contado dende o día seguinte ó da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo perante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, do 13 de xullo, reguladora da Xurisdición Contencioso-Administrativa. O prazo de ingreso en período voluntario comeza o día 12 de marzo e concluirá o 18 de maio, ambos os dous inclusive, do ano actual. Modalidades de Ingreso: 1. Pagamentos domiciliados: faranse efectivos mediante débito na conta bancaria sinalada polo interesado. O cargo será efectuado na primeira semana do mes de abril do período voluntario.2. Pagamentos non domiciliados: o cobro dos recibos non domiciliados realizarase mediante o envío dos recibos ós domicilios dos contribuíntes, que deberán aboalos exclusivamente nas entidades financeiras colaboradoras, segundo o horario de caixa de cada entidade, ou a través de Internet, no enlace Entidades colaboradoras de www.ribeira. gal, ou nos caixeiros das devanditas entidades que dispoñan do servizo de pago de recibos con código de barras. Unha vez rematado o período voluntario, iniciarase o período executivo, percibíndose as recargas do período executivo e, no seu caso, os xuros de demora, regulados no artigo 28 da Lei 58/2003, do 17 de decembro, Xeral Tributaria. En Ribeira, a 15 de marzo de 2021. O alcalde Manuel Ruiz Rivas
22/03/2021 | Administración LocalMunicipal
Dodro
Delegación de funcións da Alcaldía no tenente de alcalde

Resolución de Alcaldía núm.37/2021 de data 16/03/2021: Visto que corresponde aos tenentes de alcalde, en canto tales, substituír na totalidade das súas funcións e pola orde do seu nomeamento, ao alcalde, nos casos de ausencia, enfermidade ou impedimento que imposibilite a este para o exercicio das súas atribucións. Visto que durante o día 18 de marzo de 2021, o alcalde atoparase ausente do municipio por mor dunha viaxe. Por todo iso, en virtude do disposto nos artigos 23.3 da Lei 7/1985, de 2 de abril, Reguladora das Bases do Réxime Local, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, PRIMEIRO. Delegar en D. David Stewart Hector Hernando El Garn El Bouzrouti, primeiro tenente de alcalde a totalidade das funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, durante o día 18 de marzo de 2021. SEGUNDO. A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO. O órgano delegado debe informar a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro. CUARTO. A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tácitamente se non se formula ante esta Alcaldía expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta resolución. QUINTO. A presente resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que esta celebre. SEXTO. No non previsto expresamente nesta resolución aplicaranse directamente as previsións da Lei 7/1985, de 2 de abril, Reguladora das Bases do Réxime Local, e do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro, en canto ás regras que para a delegación se establecen en devanditas normas.” Publícase, aos efectos oportunos, de acordo co previsto no artigo 44.2 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro. Dodro, 16 de marzo de 2021 O alcalde Francisco Xabier Castro Tourís
22/03/2021 | Administración LocalMunicipal
Pontedeume
Bases do “XXXI Concurso de Contos Vila de Pontedeume”

Por medio do Decreto número 157/2021 de 10/03/2021 aprobáronse as bases do “XXXI Concurso de Contos Vila de Pontedeume”, que a continuación se transcriben: · Poderán concorrer ao premio estudantes de Segundo Ciclo da ESO, Bacharelato e Ciclos de Formación de Grao Medio ou Superior, cuxa idade non supere os 20 anos. · Os contos estarán en lingua galega e cada participante presentará unha única obra. · Os contos, que deberán ser orixinais e inéditos, terán unha extensión non inferior a seis (6) páxinas nin superior a oito (8), estarán mecanografados a dobre espazo con letra Arial, corpo 12, e tamaño DIN A4. As follas deberán estar paxinadas. · As obras presentaranse directamente ou ben poderán ser remitidas por correo certificado ao Rexistro Xeral do Concello de Pontedeume (rúa Real 13, 15600 Pontedeume. A Coruña). As obras entregaranse en sobre pechado en cuxo exterior constará: o nome do concurso, o título da obra e lema ou pseudónimo do autor ou autora. No interior xuntarase outro sobre pechado, no que constará: o nome do concurso, o título da obra e lema ou pseudónimo do autor ou autora, o auténtico nome e apelidos do autor ou autora, a fotocopia do DNI, teléfono de contacto, enderezo, indicación do centro no que cursa estudos e estudos que está a cursar. Tamén se poderán presentar a través de correo electrónico a correo@pontedeume. gal. Ao correo deberán xuntárselle dous arquivos: un co conto e outro co nome e apelidos do autor o autora, a fotocopia do DNI, teléfono de contacto, enderezo, indicación do centro no que cursa estudos e estudos que está a cursar. · O prazo de presentación iniciarase o día seguinte da publicación destas bases no Boletín Oficial da Provincia da Coruña e remata o 12 de abril de 2021. · Estabelécese un único premio dotado con 600.-€. (Este premio está suxeito á retención vixente do IRPF (RIRPF, art.70). · O premio poderá quedar deserto de non existiren obras de calidade a xuízo do xurado. · Así mesmo o xurado poderá determinar o outorgamento de accésits. · O xurado, nomeado polo Concello de Pontedeume, estará composto por tres membros e un secretario ou secretaria con voz e sen voto, en representación da Concellería de Cultura. A decisión do xurado comunicaráselles aos participantes e público en xeral o mesmo día da entrega dos premios. · O día da entrega dos premios será o día 17 de maio de 2021, Día das Letras Galegas. · O Concello de Pontedeume resérvase a posibilidade de publicar o premio e accésits no momento que considere conveniente. Neste sentido, o autor ou a autora renuncia a calquera tipo de remuneración polos seus dereitos de autor e o/os exemplar/es que entregue da súa/s obra/s quedarán en propiedade do Concello. · A organización resérvase o dereito de cancelar o concurso ou resolver os imprevistos sen estar obrigada a comunicárllelo previamente aos participantes. A participación no concurso implica a aceptación das presentes bases.” O que se publica para xeral coñecemento. En Pontedeume, asinado dixitalmente o día 16 de marzo de 2021 polo Alcalde-Presidente, Don Bernardo Fernández Piñeiro.
22/03/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. V15.72056. Autoridade Portuaria de Ferrol - San Cibrao Ferrol

ANUNCIO DE INFORMACIÓN PÚBLICA CLAVE: DH. V15.72056 A AUTORIDADE PORTUARIA DE FERROL - SAN CIBRAO, de conformidade co artigo 116 do Regulamento Xeral de Costas, solicita autorización para o vertido por infiltración no terreo (cunca da costa da Coruña entre Cedeira e Ferrol) dun caudal máximo de 510 m 3 /ano de augas residuais domésticas depuradas procedentes das instalacións do faro de Cabo Prioriño e do edificio de control de accesos asentadas no Porto Exterior de Ferrol (T. M. Ferrol). As augas residuais domésticas procedentes do faro de Cabo Prioriño (250 m 3 /ano) son tratadas nunha depuradora biolóxica compacta deseñada para 10 habitantes equivalentes, de 1.500 litros de capacidade e dimensións 1,2 m de diámetro e 1,5 m de altura; e posteriormente vertidas por infiltración no terreo (cunca da costa da Coruña entre Cedeira e Ferrol) mediante tubo drenante de 125 mm de diámetro e 3 m de lonxitude, instalado nunha zanxa, no punto de coordenadas UTM (ETRS89): X=553.388; Y=4.811.973. As augas residuais domésticas procedentes do edificio de control de accesos do Porto Exterior de Ferrol (260 m 3 /ano) son tratadas nun separador de graxas de 220 L de capacidade e dimensións 0,60 x 0,68 x 0,82 m; nunha depuradora biolóxica compacta deseñada para 10 habitantes equivalentes, de 1.500 L de capacidade e dimensións 1,2 m de diámetro e 1,5 m de altura; e nun filtro percolador; e posteriormente vertidas por infiltración no terreo (cunca da costa da Coruña entre Cedeira e Ferrol) mediante tres tubos drenantes de 125 mm de diámetro e 4 m de lonxitude, con disposición en espiga, no punto de coordenadas UTM (ETRS89): X=554.955; Y=4.813.246. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentalas súas reclamacións, durante o prazo sinalado, no Concello de Ferrol; nas oficinas da entidade pública empresarial Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela; e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 - 9.º andar da Coruña; onde se atopa exposto o proxecto para que poida ser examinado por quen desexe. Santiago de Compostela, 16 de marzo de 2021. Xefa da Área de Vertidos - Elson Gallet Gonzalez Nuevo
22/03/2021 | Administración LocalMunicipal
Irixoa
Corrección data do anuncio 2021/2031

CORRECCIÓN DE ERROS: EXPOSICIÓN PÚBLICA DE PROXECTO DE SANEAMENTO EN IRIXOA No anuncio deste Concello n.º 2021/2031, publicado no BOP do 16-3-2021, relativo á exposición pública do proxecto ”Obra mellora da rede de saneamento na parroquia de Irixoa. Concello de Irixoa (A Coruña)”, detectouse un erro na data do anuncio que se procede a corrixir: Errado: 11 de marzo de 2020. Correcto: 11 de marzo de 2021. Esta corrección non afecta ao cómputo do prazo de exposición pública, que comeza o 17-3-2021 e remata o 16-4-2021. Irixoa, 16 de marzo de 2021. O alcalde Antonio Deibe Sanmartín
26/03/2021 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de información pública do proxecto de construción dun novo edificio administrativo para a Xunta de Galicia en San Caetano (Santiago de Compostela)

Con data 9 de marzo de 2021 a Consellería de Facenda e Administración Pública da Xunta de Galicia presentou no Concello de Santiago o Proxecto de construción dun novo edificio administrativo para a Xunta de Galicia en San Caetano, para a súa tramitación a través do procedemento regulado pola Lei 3/2016, do 1 de marzo, de medidas en materia de proxectos públicos de urxencia ou de excepcional interese. Sendo o proxecto promovido pola Xunta de Galicia desconforme coas determinacións do vixente Plan xeral de ordenación municipal –que cualifica o solo afectado como sistema xeral de comunicacións–, a citada Lei 3/2016 obriga ao Concello de Santiago a someter o proxecto ao trámite de información pública, previamente á emisión do informe que proceda sobre os intereses locais afectados. En cumprimento do disposto polo apartado 4 do artigo único da citada Lei 3/2016, o proxecto sométese a información pública durante o prazo de vinte días, mediante anuncios que a tal fin se publicarán no Boletín Oficial da Provincia e nun xornal dos de maior difusión na provincia. En consecuencia, durante o prazo de vinte días soltos (excluídos sábados, domingos e festivos), contado a partires do día seguinte ao da última publicación que se efectúe do presente anuncio, os cidadáns poderán consultar o proxecto e formular as alegacións que estimen oportunas. A documentación sometida a exposición pública poderá consultarse no Servizo de Planeamento e Xestión Urbanística do Concello de Santiago (Pazo de Raxoi, 2.º andar), de luns a venres, en horario de 9 a 14 horas; e na páxina web do Concello https://transparencia.santiagodecompostela. gal/Proxecto-construcion-edificio-Xunta-de-Galicia/gl Santiago de Compostela, 23 de marzo de 2021. A concelleira delegada de Urbanismo, Vivenda e Cidade Histórica (P. D. Decreto do 17 de xuño de 2019) Asdo.: Mercedes Rosón Ferreiro
26/03/2021 | Administración LocalMunicipal
Ribeira
Emprazamento dos interesados no procedemento EJD execución definitiva 6/2021, interposto por Viaqua, S. A. U.

Decreto da Alcaldía de data 18/03/2021 polo que se resolve emprazar ás persoas interesadas no procedemento EJD Execución Definitiva 6/2021, interposto por VIAQUA. O Xulgado Contencioso-Administrativo n.º 1 de Santiago de Compostela remitiu ao Concello de Ribeira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento EJD Execución Definitiva 6/2021, en relación ao recurso contencioso-administrativo interposto por VIAQUA GESTIÓN DE AGUAS DE GALICIA, S. A. U., polo que se formula incidente de execución en atención ao Decreto da Alcaldía de data 29 de outubro de 2019 polo que se resolve rexeitar as facturas que se presenten por Viaqua, S. A. U. en concepto de reintegro do canon de concesión que conteñen alusións a xuros e amortización, e requirir a Viaqua S. A. U. para que aporte novas facturas substituíndo as xa pagadas, do 4.º trimestre de 2017 ó 1.º trimestre do 2019, eliminando das mesmas os conceptos de xuros e amortización no caso da facturación por reintegro do canon de concesión. En consecuencia, esta Alcaldía acordou na data 18/03/2021, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, do 13 de xullo, reguladora da xurisdición contencioso-administrativa). Ribeira, 23 de marzo de 2021. O alcalde Manuel Ruiz Rivas
26/03/2021 | Administración LocalMunicipal
Arzúa
Aprobación do padrón do primeiro bimestre de abastecemento e saneamento

ANUNCIO APROBACIÓN DO PADRÓN FISCAL DA TAXA DO SERVIZO AUGA E SANEAMENTO Tras confeccionarse e aprobarse os padróns de suxeitos pasivos da taxa por subminstración de auga, conservación de contadores e acometidas, correspondentes ao primeiro bimestre de facturación do ano 2021, así como taxa por rede de sumidoiros e canon da auga, procédese á notificación colectiva de acordo co artigo 102.3 da Lei xeral tributaria, e á apertura de un prazo de 15 días hábiles, contado dende o día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao primeiro bimestre do 2021 será de dous meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderase interpoñer o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaera unha resolución expresa, o recurso considerarase desestimado, quedando aberta a vía para a interposición do recurso contencioso-administrativo. A falta do pagamento do canon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do canon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo de un mes dende a presente publicación. Arzúa, a 23 de marzo de 2021. Asdo.: José Luis García López Alcalde-presidente do Concello de Arzúa
26/03/2021 | Administración LocalMunicipal
Muxía
Edicto de aprobación do padrón fiscal da taxa pola prestación do servizo de axuda no fogar de xaneiro 2021

En data 22 de Marzo de 2021 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 108 do 9 de xuño de 2014. Visto o informe do traballador social do concello no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de XFEBREIRO 2021. Elaborados os padróns mensuais que conteñen as liquidacións da taxa pola prestación do servizo do SAF no mes de XANEIRO de 2021, en base aos datos facilitados polo Traballador Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de XFEBREIRO de 2021 co desglose do informe do traballador social. SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Muxía, a 22 de Marzo de 2021. O Alcalde, Santiago M. Hrachya Diaz Tendero Goyarzu
26/03/2021 | Administración LocalMunicipal
Ortigueira
Secretaría
Modificación composición membros da Xunta de Goberno e tenentes de alcalde e delegacions especiais da Alcaldía

Polo Sr. Alcalde Presidente do Concello de Ortigueira con data 18 de marzo de 2021, ditouse a resolución número 2021-0190 que dí: Con data 15 de xuño de 2019 constituíuse a nova corporación municipal do Concello de Ortigueira resultante das eleccións locais celebradas o pasado día 26 de maio de 2019. Secretaría emitiu un informe xurídico o día 18 de xuño de 2019 sobre os diferentes acordos que deben adoptarse ao comezo de cada mandato corporativo. Lei 7/1985, de 2 de abril, de bases do réxime local. Lei 5/1997, de 22 de xullo, reguladora da Administración Local de Galicia. Real Decreto Lexislativo 781/1986, de 18 de abril, polo que se aproba o texto refundido das disposicións legais vixentes en materia de réxime Local. Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. En virtude das facultades que me confire a normativa vixente, Primeiro.- Designar como membros da Xunta de Goberno Local aos/ás seguintes concelleiros/as: Miguel Ángel Yáñez Lorenzo e María Dolores Lamelas Pena. A composición da Xunta de Goberno Local pasa a ser como segue: a) Evarist Hilda Ines Terrazo Jarri b) Ángel Lozano Novas c) Bianca Maria Hilario Antonio Remolar Santafosta d) Miguel Ángel Yáñez Lorenzo e) Kheira Talpes Tuqueres.- Os tenentes de Alcalde pasan a ser os seguintes co seguinte orde: A) Dulcenombre Maria Lukasik Estudis) Bianca Maria Hilario Antonio Remolar Santafosta C) Lucia Pilar English Ferrandiz) Francisca Manuela Grave Ingla.- Conferir as seguintes delegacións especiais nos concelleiros que se citan a continuación: Estas delegacións comprenden a dirección interna e a xestión dos servizos correspondentes pero non dispoñen da facultade de resolver mediante actos administrativos que afecten a terceiros. Cuarto.- Deixar sen efecto as resolucións de Alcaldía 599/2019, 848/2019 e 944/2019 en todo aquelo que contradiga á presente resolución. Quinto.- Notifíquese a presente resolución aos designados indicando que os nomeamentos e delegacións entenderanse aceptados tacitamente se no termo de tres días hábiles non faise manifestación expresa en contrario. Sexto.- Publíquese un extracto da presente resolución no Boletín Oficial da Provincia e no taboleiro de anuncios do Concello, sen prexuízo da súa efectividade dende o día seguinte á súa sinatura.” O que se fai publico aos efetos oportunos e para xeral coñecemento. Ortigueira, 23 de marzo de 2021 O Alcalde Juan Vicente Penabad Muras
26/03/2021 | Administración LocalMunicipal
Neda
Exposición pública inicial orzamento 2021

Aprobado inicialmente polo Pleno do Concello en data 22 de marzo de 2021 o Orzamento municipal para o exercicio económico do ano 2021, o cadro de persoal e a relación de postos de traballo para dito exercicio. En cumprimento do disposto no artigo 169.1 do R. D. Lexislativo 2/2004, de 5 de marzo, e disposicións concordantes, exponse ó público nas oficinas do concello polo espacio de quince días hábiles, que empezarán a contarse desde o seguinte ao da publicación do presente edicto no Boletín Oficial da Provincia, para que durante o mesmo as persoas interesadas poidan examinar o expediente e presentar as reclamacións que consideren oportunas, as cales serán dirixidas ao Sr. Alcalde-Presidente da Corporación para a súa resolución polo Pleno, nos termos establecidos polos artigos 170 do TRLRLF e artigo 22 do Real Decreto 500/1990. No caso de non presentarse reclamacións, considerarase definitivamente aprobado. Vila de Neda, 22 de marzo de 2021 O ALCALDE.- Asdo./Angel Alvariño Saavedra.
26/03/2021 | Administración LocalMunicipal
Ames
Corrección da lista definitiva de admitidos no proceso selectivo para a cobertura dunha praza de responsable da Aula da Natureza do Concello de Ames

ANUNCIO Corrección da lista definitiva de admitidos no proceso selectivo para a cobertura mediante persoal laboral fixo, en quenda libre e ao abeiro da taxa adicional para a estabilización do emprego temporal, dunha praza de Responsable da Aula da Natureza do Concello de Ames. Con data do 22 de marzo de 2021 ditouse o Decreto 1081/2021, do seguinte teor: “ANTECEDENTES: Mediante Decreto 642/2020, do 19 de febreiro, aprobouse a lista definitiva de admitidos no proceso selectivo para a cobertura mediante persoal laboral fixo, en quenda libre e ao abeiro da taxa adicional para a estabilización do emprego temporal, dunha praza de Responsable da Aula da Natureza do Concello de Ames. Examinada dita lista con carácter previo á fase de concurso e a documentación presentada polos aspirantes, constatouse que tres dos aspirantes admitidos non posúen ningunha das titulacións esixidas nas bases aprobadas por acordo da Xunta de Goberno Local, en sesión ordinaria celebrada o día 24 de setembro de 2020. De conformidade co art.109 da Lei 39/2015, do 1 de outubro, do procedemento administrativo común das administracións públicas das administracións públicas “as administracións públicas poderán rectificar en calquera momento, de oficio ou a instancia dos interesados, os erros materiais, de feito ou aritméticos existentes nos seus actos.” Polo exposto, no uso das atribucións que me outorga a lexislación de réxime local, RESOLVO: Primeiro. –Rectificar os Decretos 94/2020, do 14 de xaneiro, e 642/2020, do 19 de febreiro, excluíndo das listas provisionais e definitivas de admitidos nos procesos selectivos a Susana Encarnacion Dunning Labori, Mayra Patricia Klose Gorun e Jose Erasmo Escobi Bodin, quedando a lista definitiva, en consecuencia, como segue: Segundo. –Publicar a presente lista no Boletín Oficial da Provincia (BOP), no taboleiro de anuncios da sede electrónica do Concello de Ames e na páxina web.” Ames, 23 de marzo do 2021. O alcalde José M. Miñones Conde
26/03/2021 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2021 / 11260. Resolución de concesión provisional do Programa FO106/2021

RESOLUCIÓN POLA QUE SE APROBA A CONCESIÓN PROVISIONAL DE SUBVENCIÓNS CORRESPONDENTES AO PROGRAMA FO106: CONVOCATORIA DO PROGRAMA DE SUBVENCIÓNS A CONCELLOS E OUTRAS ENTIDADES LOCAIS PARA O MANTEMENTO OU CONTRATACIÓN DE PERSOAL TÉCNICO NOS SERVIZOS MUNICIPAIS DE DEPORTE EN 2021 Don VALENTÍN GONZÁLEZ FORMOSO, presidente da Deputación Provincial da Coruña, Primeiro. –Por Resolución da Presidencia número 2020/42645, do 28 de decembro de 2020, aprobáronse as Bases reguladoras do Programa FO106: Convocatoria do programa de subvencións a concellos e outras entidades locais para o mantemento ou contratación de persoal técnico nos servizos municipais de deporte en 2021, publicadas no BOP número 225 do 31 de decembro de 2020. A dita convocatoria foi publicada no BOP n.º 9, do 15 de xaneiro de 2021, e o prazo de presentación de solicitudes finalizou o día 19 de febreiro de 2021 ás 14.00 horas. Segundo. –A totalidade das solicitudes referidas nesta resolución foron presentadas dentro do prazo establecido na convocatoria e, agás as non admitidas, cumpren cos requisitos establecidos nela. Terceiro. –Na partida orzamentaria 0612/3411/46201 do orzamento xeral desta Deputación para o exercicio corrente, existe consignación orzamentaria para facer fronte á concesión das subvencións propostas. Cuarto. –Constan no expediente os informes da Unidade Xestora do Programa e do Servizo de Fiscalización. Vistos os antecedentes sinalados, así como as disposicións legais de aplicación, RESOLVO: 1.–Non admitir as solicitudes que figuran no Anexo 1, polos motivos que se indican.2.–Conceder provisionalmente as subvencións aos concellos que se relacionan no Anexo 2, polos importes que se indican, con cargo á partida orzamentaria 0612/3411/46201, sendo o importe total proposto de 905.000,00 €. 3.–Publicar a presente resolución provisional no Boletín Oficial da co que se entenderá notificada aos interesados, de acordo co no artigo 45.1. b. da Lei 39/2015, do 1 de outubro, do Administrativo Común das Administracións Públicas.4.–Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan comunicar, se é o caso, o desistencia da solicitude, presentar alegacións ou emenda de erros. Transcorrido o devandito prazo de 10 días sen que por parte dos solicitantes se desista expresamente, a subvención considerarase aceptada tacitamente.5.–A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. ANEXO 1.–Non admitidas ANEXO 2.–Concedidas provisionalmente Total concedido: 905.000,00 €. A Coruña, 23 de marzo de 2021. O presidente O secretario Valentín González Formoso José Luis Almau Supervía
26/03/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. A15.74772. Concesión de auga. Concello de Zas

A CU CHOUSA LONGA solicita de Augas de Galicia un caudal de 2.682,75 m 3 /ano de augas procedente dunha arqueta no lugar de Carreira, parroquia de Baio (Santa María), Concello de Zas, con destino a uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.74772 As características do aproveitamento son: SOLICITANTE: Comunidade de Usuarios de Auga Chousa Longa CAUDAL: 0,085 litros/segundo DESTINO: doméstico ORIXE: arqueta LUGAR: Carreira PARROQUIA: Baio (Santa María) CONCELLO: Zas As augas cáptanse mediante unha arqueta na parcela 15094A046005050000TM e condúcense mediante un tubo soterrado de 63 mm de diámetro atravesando unha pista e a parcela 15094A046000530000TQ ata chegar ó depósito, situado na parcela 15094A046000520000TG, a unha distancia duns 302 m do punto de captación. O depósito contará cunhas dimensións de 17,2 m x 6,25 m e 3,5 m de alto, de formigón prefabricado, situándose no seu interior 14 vasos de igual capacidade que abastecen ós comuneiros, cun volume útil total de 68,78 m 3. Dende cada vaso parte unha condución cara a vivenda dos usuarios, discorrendo na meirande parte do traxecto pistas públicas. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Zas ou nas oficinas deste servizo, situadas na rúa de Vicente Ferrer, 2, 9º da Coruña, onde estará exposto o expediente de que se trata, para que poida ser examinado por quen o desexe. A Coruña, 23 de marzo de 2021 O xefe do servizo territorial Néstor Rodríguez Arias
26/03/2021 | Administración LocalMunicipal
Monfero
Exposición pública aprobación padrón fiscal S. A. F. complementario outubro 2020

Por acordo da X. G. L de data 17/03/2021 aprobouse o padrón fiscal COMPLEMENTARIO do mes de OUTUBRO de 2020 correspondente ao prezo público pola prestación do servizo de axuda no fogar para a modalidade de dependencia, por importe de 24,30€. O devandito padrón exponse ao público por prazo de quince días hábiles, a contar desde o seguinte ao da publicación deste anuncio no BOP, que tamén se publicará no taboleiro de anuncios electrónico do Concello, para que os/as interesados/as poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas nel, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria, e artigo 24 do Real decreto 939/2005, de 29 de xullo, polo que se aproba o Regulamento xeral de recadación. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. Asemade poderán interpoñer calquera outro recurso que estimen pertinente O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Monfero, 18 de marzo de 2021 O Alcalde Andrés Feal Varela.
26/03/2021 | Administración LocalMunicipal
Santiso
Anuncio de nomeamento de funcionario de carreira e persoal laboral fixo

Por Resolución da Alcaldía número 63/2021, de data 17/03/2021, nomeouse a seguinte funcionaria de carreira e o seguinte persoal laboral fixo/a, logo de ver a proposta do tribunal de avaliación: O que se fai público aos efectos do artigo 62 do texto refundido da Lei do Estatuto Básico do Empregado Público aprobado polo Real Decreto Lexislativo 5/2015, de 30 de outubro. Santiso a 18 de marzo de 2021 O alcalde Manuel Adán López
26/03/2021 | Administración LocalMunicipal
Muxía
Aprobación inicial da modificación orzamentaria 3/2021, crédito extraordinario

O día 18 de Marzo de 2021, o Pleno da Corporación aprobou inicialmente o expediente de modificación de crédito, de crédito extraordinario financiado con Remanente de tesourería. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, estes acordos iniciales expóñense ao público durante o prazo de 15 días a efectos de posibles reclamacións. Se durante o dito prazo de exposición non se presentaran reclamacións ao respecto, esta modificación entenderanse definitivamente aprobadas unha vez se leve a cabo a súa publicación segundo establece a normativa de aplicación. Muxía, 22 de Marzo de 2021. O Alcalde, Santiago M. Toba Campaña.
18/03/2021 | Administración LocalMunicipal
Porto do Son
Aprobación inicial da modificación da Ordenanza fiscal núm.8

Aprobación inicial da modificación da Ordenanza fiscal núm.8 O Pleno do Concello de Porto do Son, na súa sesión do día 11/03/2021, acordou a aprobación inicial da modificación da Ordenanza fiscal núm.8, reguladora da taxa pola prestación do servizo de recollida e tratamento de residuos sólidos urbanos. No cumprimento do artigo 17 do Texto Refundido da Lei Reguladora das Facendas Locais, ábrese un período de información pública por un prazo de 30 días hábiles, cun anuncio que será publicado no Boletín Oficial da Provincia e no taboleiro de edictos do Concello, para que os interesados poidan examinar o expediente e presentar reclamacións ou suxerencias. No caso de que non se tivese presentado ningunha, entenderase definitivamente adoptado o acordo que até ese momento era provisional, sen necesidade de novo acordo plenario. O expediente estará a disposición de calquera interesado na Intervención Municipal, no horario de apertura ao público do Concello. Porto do Son, 15/03/2021. O alcalde José Luis Oujo Pouso
18/03/2021 | Administración LocalMunicipal
Ortigueira
Secretaría
Aprobación inicial do orzamento xeral, cadro de persoal e bases de execución para o exercicio 2021

ANUNCIO APROBACIÓN INICIAL DO ORZAMENTO XERAL, CADRO DE PERSOAL E BASES DE EXECUCIÓN PARA O EXERCICIO 2021 O Concello Pleno, en sesión ordinaria celebrada o 11 de marzo de 2021, aprobou inicialmente o orzamento xeral, cadro de persoal e bases de execución para o exercicio 2021. O devandito expediente permanecerá exposto ao público durante o prazo de quince días hábiles, contados a partir da publicación do presente anuncio no Boletín Oficial da Provincia e no taboleiro de edictos do Concello, aloxado na sede electrónica, a efectos da presentación de reclamacións ante o Pleno, segundo o disposto no artigo 169, do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais. Se ao remate do período de exposición pública non se presentaran reclamacións, o expediente consideraranse definitivamente aprobado, conforme ao establecido na citada lexislación. O expediente atoparase disposición das persoas interesadas na sede electrónica deste Concello, “expedientes en exposición pública” do Portal municipal de Transparencia https://ortigueira.sedelectronica.es/transparencyOrtigueira, 12 de marzo de 2021. O alcalde Juan Vicente Penabad Muras
18/03/2021 | Administración LocalMunicipal
Pontedeume
Corrección de erros do decreto nº 129/2021 do 26 de febreiro de concesión definitiva axudas PEL-Reactiva: Fondo de Financiamento

Por medio do presente, publícase o Decreto da Alcaldía nº 154/2021, do 10 de marzo, cuxo texto se transcribe deseguido. En aplicación do disposto na base 11ª da norma 18 das bases reguladoras e consonte o disposto nos artigos 40 e 45 da Lei 39/2015, do 1 de outubro, do procedemento administrativo común das Administracións Públicas, esta publicación servirá para os efectos da súa notificación. Á vista de que en data 26 de febreiro de 2021 foi aprobado o decreto n.º 129/2021, polo que se resolveu a concesión definitiva do Concello de Pontedeume das axudas PEL-REACTIVA: Fondo de financiamento para a reactivación económica e social da provincia da Coruña, que no resolutivo TERCEIRO dispón a desestimación das solicitudes que relaciona. Tendo en conta que se comprobou de oficio que na relación de solicitudes antedita figuran erros materiais. Consonte o disposto no artigo 109.2 da Lei 39/2015, do 1 de outubro, do procedemento administrativo común das Administracións Públicas, que dispón no seu parágrafo segundo: “2. As Administracións Públicas poderán, así mesmo, rectificar en calquera momento, de oficio ou a instancia dos interesados, os erros materiais, de feito ou aritméticos existentes nos seus actos.” En uso das atribucións que me confire o artigo 21 da Lei 7/1985, do 2 de abril, reguladora das bases de réxime local, RESOLVO: PRIMEIRO.- Corrixir o contido do resolutivo TERCEIRO, de tal xeito que ONDE DI: SEGUNDO.- Ordenar a publicación desta resolución no Boletín Oficial da Provincia da Coruña, que producirá os mesmos efectos que a notificación individualizada. A resolución tamén será publicada no taboleiro da sede electrónica e na páxina web municipal a efectos informativos. TERCEIRO.- Dar traslado da resolución aos departamentos de Intervención e Tesourería para os efectos oportunos. CUARTO.- Dar conta ao Pleno da corporación na seguinte sesión que se celebre en cumprimento do establecido no artigo 42 do Real Decreto 2568/1986, de 28 de novembro, por lo que se aproba o Regulamento de Organización, Funcionamento e Réxime Xurídico das Entidades Locais.» Segundo dispón a base 11ª da norma 18 das das bases reguladoras e consonte o disposto no artigo 45 da Lei 39/2015, do 1 de outubro, do procedemento administrativo común das Administracións Públicas, esta publicación servirá para os efectos da notificación ás persoas interesadas, significándolles que contra esta resolución, que pon fin á vía administrativa, poden interpoñer os seguintes recursos: Asinado dixitalmente en Pontedeume o 11 de marzo de 2021 pola Secretaria Xeral, dona Ana Ramos Ramos.
18/03/2021 | Administración LocalMunicipal
Oroso
Aprobación inicial de expediente de modificación de créditos 2021/08

O Pleno do Concello en data 15 de marzo do presente ano procedeu á aprobación inicial do expediente de modificación de créditos 2021/08 por crédito extraordinario. De conformidade co disposto no artigo 177.2 en relación co artigo 169.1 do TR 2/2004 da lei reguladora das facendas locais exponse o expediente ao público polo prazo de 15 días durante os cales os interesados poderán examina-los e interpoñer no seu caso as reclamacións baseadas en algúns dos motivos sinalados no artigo 170.2 da mesma lei. Transcorrido o devandito prazo sen interposición de reclamacións entenderase definitivamente aprobado. En Oroso a 15 de marzo de 2021 O Alcalde-Presidente Manuel Mirás Franqueira
18/03/2021 | Administración LocalMunicipal
Boiro
Publicación de resolución de reorganización do goberno municipal

ANUNCIO DE PUBLICACIÓN DE RESOLUCIÓN DE REORGANIZACIÓN DO GOBERNO MUNICIPAL Faise público para xeral coñecemento que con data 12/03/2021 este alcalde ditou a resolución núm.420/2021, de reorganización do goberno municipal, co seguinte contido: “Como consecuencia da renuncia da concelleira D.ª Anna Paola Mantilla de los Rios Quast e da entrada na corporación do concelleiro D. Raúl Romero Treus considérase necesario realizar unha reorganización do goberno municipal. Neste sentido, o artigo 23 da Lei 7/1985, do 2 de abril, reguladora das bases do Réxime Local (LRBRL) establece que a Xunta de Goberno Local estará integrada polo alcalde que a preside e por un número de concelleiras/os non superior ó terzo do seu número legal, nomeados e separados libremente polo alcalde. Ó mesmo tempo, o artigo 43 e seguintes do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, e coa finalidade de conseguir unha maior eficacia na xestión municipal, recoñécelle á Alcaldía a facultade de conferir delegacións en favor das/os concelleiras/os. Por outra banda, o artigo 20 LRBRL establece como órgano necesario da organización municipal os tenentes de alcalde, correspondéndolle o seu nomeamento á Alcaldía (artigo 21.2 da Lei 7/1985, do 2 de abril, reguladora das bases do réxime local). Á vista do exposto, con esta data RESOLVO: PRIMEIRO.–Nomear a D. Pedro Amador Cobacho Garron terceiro tenente de alcalde e designalo membro da Xunta de Goberno Local. SEGUNDO.–Modifica-las delegacións conferidas en favor da concelleira D.ª Ivonne Maria Bel De Pando por medio da resolución desta Alcaldía núm.608/2019, ditada o 09/07/2019, delegando agora no seu favor a dirección das seguintes áreas de goberno: Cultura (festexos, bibliotecas, aula de estudo), Ensino, Persoal, Feminismo e Igualdade. TERCEIRO.–Delegar en favor do concelleiro D. Raúl Romero Treus a dirección das seguintes áreas de goberno: Política Social (CIM, Sanidade, Terceira Idade) Medio Ambiente (montes, pesca e marisqueo), Turismo, Patrimonio cultural. CUARTO.–O contido e o alcance destas delegacións serán os recolleitos na resolución desta Alcaldía núm.608/2019, ditada o 09/07/2019. QUINTO.–Darlle conta desta resolución ó Pleno na primeira sesión ordinaria que realice, notificándose persoalmente aos designados e publicándose no Boletín Oficial da Provincia da Coruña, sen prexuízo da súa efectividade dende o día seguinte ao da súa sinatura.” Boiro, 15 de marzo de 2021. José Ramón Romero García, alcalde
18/03/2021 | Administración LocalMunicipal
Neda
Exposición pública do padrón da taxa de axuda no fogar de febreiro

ANUNCIO DE COBRANZA Anuncio cobranza dos padróns fiscais correspondentes ao mes de febreiro do 2021 de SAF a través da lei de dependencia e programa básico de axuda no fogar Por acordo da Xunta de Goberno do 15 de marzo de 2021, aprobáronse os padróns fiscais correspondentes ao mes de febreiro do 2021 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 DÍAS, a contar dende o día seguinte á publicación deste edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Período de cobro: o prazo de cobro, en período voluntario, será de dous meses, contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. Recursos: contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. O que se anuncia e fai público para xeral coñecemento do presente EDICTO, que ten carácter de notificación colectiva, en cumprimento do disposto no artigo 24 do Regulamento Xeral de Recadación e 102 da Lei 58/2003, do 17 de decembro, Xeral Tributaria. Vila de Neda, a 15 de marzo de 2021. O alcalde Ángel Alvariño Saavedra